open-index/open-wikipedia-markdown huggingface dataset:
Merle

**Merle** on useilla koiraroduilla esiintyvä marmorimainen väritys. Merletekijä vaikuttaa läiskittäin vaalentavasti koiran eumelaniinipigmenttiin eli mustaan, maksanruskeaan, siniseen ja liilaan väriin. Feomelaniiniin (punaiset merkit, keltainen väri) merle ei vaikuta ja kokonaan keltaisessa tai punaisessa koirassa merletekijä voi jäädä täysin näkymättömäksi.

Merlen ulkoasu vaihtelee tummavoittoisesta vaaleavoittoiseen ja joskus melkein näkymättömään: esimerkiksi mustalta vaikuttavalla koiralla voi olla vain pieni harmaa merkki huomaamattomassa paikassa. Mustapohjainen merle eli *blue merle* on mustan ja siniharmaan kirjava, maksapohjainen eli *red merle* ruskean ja punaharmaan kirjava, sinipohjaisella eli *slate merlellä* on tummempaa ja vaaleampaa siniharmaata ja liilapohjaisella (ei vakiintunutta nimeä) vaaleaa punaharmaata, josta kuvio vaivoin erottuu lyhytkarvaisillakin koirilla.

## Esiintyminen
Merlekuviota esiintyy muun muassa welsh corgi cardiganilla, mäyräkoiraroduilla (nimellä *dapple*), pyreneittenpaimenkoiralla,  shetlanninlammaskoiralla, australianpaimenkoiralla, chihuahualla, bordercolliella, mudilla sekä beaucenpaimenkoiralla (nimellä *harlequin*) ja epätoivottuna värityksenä tanskandoggilla. Merletekijä on kuitenkin välttämätön toivotun harlekiinikuvion synnylle.
## Periytyminen ja sairaudet

Merle-mutaatio on dominoiva ja aiheuttaa homotsygoottina eriasteisia kehitysvaurioita. Tämän vuoksi useimmissa koiraroduissa, joissa merle-väriä esiintyy, on kiellettyä parittaa kaksi merle-koiraa keskenään. Merletekijä on paikannettu koiran SILV- eli PMEL17-geeniin ja sille on myös kehitetty DNA-testi, joka tosin on patentoitu ja voi olla vaikeasti saatavilla.

Homotsygootit merlet ovat tyypillisesti valkovoittoisia ja niillä esiintyy vakavia kuulovaurioita sekä eriasteisia silmien kehityshäiriöitä ja niistä johtuvaa osittaista tai täydellistä sokeutta. Kuulovaurioiden oletetaan johtuvan ainakin osittain siitä, että merle-mutaatio poistaa pigmenttiä sisäkorvan aistinsoluista.

Homotsygoottisen merletekijän letaaliudesta johtuen merlekoirien kasvatus on vaikeaa. Jotkut kasvattajat yhdistävät kaksi merleä joko tuottaakseen tieten tahtoen homotsygootteja merlejä saadakseen niistä takuulla täysmerlejä pentueita, tai johtuen harhaluulosta, että tällainen yhdistelmä tuottaisi enemmän merlepentuja. Todellisuudessa merle x merle -yhdistelmä kuitenkin tuottaa yhtä paljon merlepentuja kuin merle x ei-merle -yhdistelmä: ensimmäisen yhdistelmän pentueesta on todennäköisesti 50 prosenttia merlejä, 25 prosenttia homotsygootteja merlejä ja 25 prosenttia ei-merlejä, jälkimmäisen yhdistelmän pentueesta 50 prosenttia merlejä ja 50 prosenttia ei-merlejä.

Yhdistyneen kuningaskunnan koiranjalostusliitto The Kennel Club ei ole 1. tammikuuta 2013 alkaen eläinsuojelullisista syistä johtuen enää rekisteröinyt pentueita, joiden molemmat vanhemmat ovat merlevärisiä.

## Katso myös
*Koirien värit

## Lähteet
* The Trouble with Merle 

### Viitteet
Brave (Jennifer Lopezin albumi)

__NOTOC__
**Brave on** Jennifer Lopezin seitsemäs studioalbumi, joka julkaistiin 9. lokakuuta 2007. Albumi nousi Yhdysvalloissa Billboard 200 -listan sijalle 12.

Kappaleista ”Do It Well” ja ”Hold It, Don’t Drop It” kuvattiin musiikkivideot.

## Kappaleet
# Stay Together
# Forever
# Hold It, Don’t Drop It
# Do It Well
# Gotta Be There
# Never Gonna Give Up
# Mile in These Shoes
# The Way It Is
# Be Mine
# I Need Love
# Wrong When You’re Gone
# Brave

## Arvostelut
* Metacritic: 52/100
* Allmusic: 
* Entertainment Weekly: C

## Lähteet
Petter Thoresen

**Petter Thoresen** (s. 10. maaliskuuta 1966) on norjalainen suunnistaja.

Petter Thoresen voitti suunnistuksen henkilökohtaisen maailmanmestaruuden Skövdessä 1989, West Pointissa 1993 ja Grimstadissa 1997. Ensimmäisellä kerralla kisaohjelmaan kuului vain yksi henkilökohtainen laji, toisen mestaruutensa Thoresen voitti lyhyellä matkalla, ja kolmas mestaruus tuli normaalimatkalta. Viestin maailmanmestaruuden Thoresen voitti 1989 ja 1999.

Maailmancupin kokonaiskilpailun Petter Thoresen voitti 1994. Hän on voittanut myös useita kertoja Tiomila-viestin ja Jukolan viestin.

## Saavutukset
### MM-kisoissa

* Skövdessä 1989
** Kultaa henkilökohtaisessa kilpailussa 
** Kultaa viestissä 
* Mariánské Lázněssa 1991
** Hopeaa viestissä 
* West Pointissa 1993
** Kultaa lyhyellä matkalla 
** Pronssia normaalimatkalla 
* Grimstadissa 1997
** Kultaa normaalimatkalla 
** Pronssia viestissä 
** Viides pikamatkalla 
* Invernessissa 1999
** Kultaa viestissä 
** Kuudes normaalimatkalla 
** Seitsemäs lyhyellä matkalla 

### PM-kisoissa

* Kultaa viestissä 1990
* Kultaa lyhyellä matkalla, normaalimatkalla ja viestissä 1992
* Kultaa normaalimatkalla 1999

### Muita saavutuksia

* Maailmancupin kokonaiskilpailun voitto 1994
* Jukolan viestin voitto 1988 (Bækkelagets SK) sekä 1993, 1997, 1998 ja 2003 (Halden SK)
* Tiomila-viestin voitto 1998, 1999, 2002, 2003, 2004 ja 2006 (Halden SK)

## Lähteet
Coventry (täsmennyssivu)

**Coventry** viittaa muun muassa seuraaviin:

## Paikkakuntia
;Englanti 
* Coventry – kaupunki Englannin West Midlandissa, tunnetuin ja suurin Coventry

;Yhdysvallat
* Coventry, Connecticut
* Coventry, New York
* Coventry, Rhode Island
* Coventry, Vermont

## Sukunimi
*Charles Coventry (s. 1983), zimbabwelainen kriketinpelaaja
*Conor Coventry (s. 2000), irlantilainen jalkapalloilija
*George Coventry (3. paroni) (1628–1680), englantilainen aatelismies
*George Coventry (6. jaarli (1722–1809), englantilainen pääri ja tory-poliitikko
*George Coventry, (9. jaarli) (1838–1930), brittiläinen konservatiivipoliitikko
*Kirsty Coventry (s. 1983), zimbabwelainen kilpauimari, KOK:n puheenjohtaja
*Thomas Coventry (1. paroni) (1578–1640), englantilainen paroni, lakimies ja tuomari
*Thomas Coventry (1. jaarli (n. 1629–1699), englantilainen poliitikko
*William Coventry (5. jaarli) (n. 1676–1751), englantilainen whig-poliitikko

## Muuta
* Coventry Climax, brittiläinen yritys
* 
* 3009 Coventry, asteroidi
;Britannian kuninkaallinen laivasto
*HMS Coventry (1658), 28-tykkinen alus
*HMS Coventry (1695),48-tykkinen neljännen luokan alus
*HMS Coventry (1757) 28-tykkinen kuudennen luokan alus (fregatti)
*HMS Coventry (D43), C-luokan kevyt risteilijä
**HMS Coventryn* piti olla Salisbury-luokan ilmatorjuntafregatti
*HMS Coventry (D118), tyypin 42 hävittäjä
*HMS Coventry (F98), tyypin 22 fregatti.
Pieni euroiskelmäsarja

**Pieni euroiskelmäsarja** on Juice Leskisen vuonna 1998 julkaistu CD-EP. Levyllä on vain kolme kappaletta, jotka olivat *Meisseli*, *Mun tuttava Jutta* sekä *Walkman ...kaik män...*

## Levyllä soittaneet henkilöt

* Juice Leskinen (laulu)
* Seppo Alajoki (kitara, miesäänet)
* Nipa Niilola (kitara, miesäänet)
* Eero Pekkonen (koskettimet, miesäänet)
* Frogley (rummut ja lyömäsoittimet, miesäänet)
* Antti Tammilehto (basso)
* Vesa Hyrskykari (saksofonit, miesäänet)
* Pia Bos (naisäänet)
* Seija Hurskainen (naisäänet)
* Ursula Salo (naisäänet)
* Salli Suvalo (naisäänet)

Sama kokoonpano äänitti myös kappaleen Suoraan Helsingistä Helsinki-aiheisten kappaleiden kokoelmalle. Lisäksi yhtye julkaisi seuraavana vuonna (1999) singlet Uupuneet/Vahdinvaihto sekä Rampojen valssi/Latotanssit.
Bjørnar Valstad

**Bjørnar Valstad** (s. 27. huhtikuuta 1967) on norjalainen suunnistaja.

Bjørnar Valstad on voittanut suunnistuksen MM-kisoissa kymmenen mitalia. Henkilökohtaisen maailmanmestaruuden Valstad voitti normaalimatkalla 1999 ja 37-vuotiaana pitkällä matkalla 2004.

Maailmancupin kokonaiskilpailun Valstad voitti 2002. Jukolan viestin hän voitti kolmasti, niistä kaksi kertaa ankkuriosuuden suunnistajana. Tiomila-viestin hän voitti kahdesti.

Valstadin vaimo Hanne Staff on suunnistuksen moninkertainen maailmanmestari.

## Saavutukset
### MM-kisoissa

* Mariánské Lázněssa 1991
** Hopeaa viestissä
* Detmoldissa 1995
** Pronssia lyhyellä matkalla
** Neljäs viestissä
* Grimstadissa 1997
** Pronssia lyhyellä matkalla
** Pronssia viestissä
* Invernessissa 1999
** Kultaa viestissä
** Kultaa normaalimatkalla
** Kymmenes lyhyellä matkalla
* Tampereella 2001
** Hopeaa viestissä
** Neljäs pitkällä matkalla
* Rapperswilissa 2003
** Hopeaa keskimatkalla
* Västeråsissa 2004
** Kultaa pitkällä matkalla
** Kultaa viestissä

### EM-kisoissa

* Truskavetsissa 2000
** Pronssia normaalimatkalla
* Sümegissä 2002
** Hopeaa pitkällä matkalla

### PM-kisoissa

* Kultaa normaalimatkalla 1999
* Kultaa viestissä 1990 ja 1992

### Muita saavutuksia

* Maailmancupin kokonaiskilpailun voitto 2002
* Jukolan viestin voitto 1995 (NTHI) sekä 1999 ja 2002 (Bækkelagets SK)
* Tiomila-viestin voitto 1997 ja 2001 (Bækkelagets SK)

## Lähteet
Darío Castrillón Hoyos

**Darío Castrillón Hoyos** (4. heinäkuuta 1929 Medellín – 18. toukokuuta 2018 Rooma) oli kolumbialainen roomalaiskatolinen arkkipiispa ja kardinaali. Hänet vihki papiksi Santa Rosa de Ososin hiippakuntaan Alfonso Carinci 26. lokakuuta 1952. Hänet nimitettiin 2. kesäkuuta 1971 Pereiran hiippakunnan koadjuuttoripiispaksi ja Villa Regiksen titulaaripiispaksi. Piispaksi vihkiminen seurasi 18. heinäkuuta. Pääkonsekraattorina toimi Angelo Palmas, jota avustivat Aníbal Muñoz Duque ja Baltasar Álvarez Restrepo.

1. heinäkuuta 1976 Castrillón Hoyosista tuli Pereiran piispa, ja 16. joulukuuta 1992 hän sai nimityksen Bucaramangan arkkipiispaksi. Hän erosi tehtävästä 15. kesäkuuta 1996 ja sai samalla nimityksen Papiston kongregaation pro-prefektiksi, jona hän toimi lokakuuhun 2006 saakka. Kardinaaliksi hänet ylennettiin 21. helmikuuta 1998, jolloin hänet nimitettiin Santissimo Nome di Maria al Foro Traianon kardinaalidiakoniksi. 23. helmikuuta hänet nimitettiin Papiston kongregaation prefektiksi ja asetettiin kardinaalidiakoniksi. 14. huhtikuuta 2000 hän sai nimityksen paavillisen Ecclesia Dei -toimikunnan puheenjohtajaksi, jonka tehtävistä hän vetäytyi 8. heinäkuuta 2009.

Castrillón Hoyos osallistui vuoden 2005 konklaaviin. 1. maaliskuuta 2008 hänet nimitettiin Santissimo Nome di Maria al Foro Traianon kardinaalipapiksi. Tätä ennen hän oli helmikuusta 2007 saakka ollut kardinaaliprotodiakoni.

## Lähteet
Lailaps

**Lailaps** ( 'myrskytuuli') oli kreikkalaisessa mytologiassa maaginen koira, joka aina sai saaliinsa kiinni. Koiran alkuperästä on olemassa useita eri tarinoita, joskin ne kaikki ovat yhtä mieltä siitä, että lopulta Lailaps päätyi Prokriille. 

## Alkuperä
### Artemis
Hyginus kertoo, kuinka Kefaloksen saatua vaimonsa Prokriin kiinni siitä, että tämä antautuisi tuntemattomalle miehelle, tämä pakeni Kreetalle. Siellä Artemiin tuli Prokrista sääli, ja hän lahjoitti Prokriille sekä Lailapsin että keihään, joka ei koskaan osu harhaan. Lopulta koira siirtyy Kefaloksen omistukseen Prokriin vuorostaan naamioiduttua ja vieteltyään puolisonsa tuntemattomana sänkyyn vastalahjaksi keihäästä ja koirasta. Ovidiuksen versiossakin Prokris pakenee, mutta hänen paluunsa tapahtuu siksi, että suuressa kaipuussaan Kefalos tunnusti virheensä, pyysi anteeksi ja anoi vaimoaan palaamaan. Prokriin palattua he elivät taas onnellisesti yhdessä, ja Prokris antaa pakomatkansa aikana Artemiilta saamansa keihään ja koiran miehelleen.

### Minos
Kolmas versio, josta on viitteitä sekä Apollodoroksen, Hyginuksen ja Antoninus Liberaliksen teoksissa, kertoo Prokriin saaneen koiran kuningas Minokselta kiitokseksi hänen parantamisestaan. Zeus oli alun perin antanut sen Europelle vahtikoiraksi.

## Kuolema

Prokriin kuoltua Kefalos toi Amfitryonin pyynnöstä koiran metsästämään Teumessoksen kettua, villipetoa, joka puolestaan oli lumottu olemaan jäämättä koskaan kiinni. Zeus pohti syntynyttä paradoksia ja päätyi muuttamaan molemmat kiveksi.

Hyginus mainitsee Ison koiran tähdistön olleen mahdollisesti Lailapsin, joka on korotettu taivaalle. Hän tosin jatkaa, että asiasta on myös kaksi eriävää koulukuntaa: toisen mielestä kyseessä on Orionin ja toisen Ikaroksen koira.

## Lähteet
Perun maanjäristys 2007

**Perun maanjäristys 2007** oli tuhoisa maanjäristys, joka tapahtui Perussa 15. elokuuta 2007 kello 23:40:58 UTC (18:40:58 paikallista aikaa) ja kesti noin kaksi minuuttia. Järistyksen voimakkuus oli 8,0 Richterin asteikolla (momenttimagnitudi 8,0). Järistyksen hyposentrumi, eli kohta litosfäärilaatassa, jossa järistys sai alkunsa, sijaitsi 150 kilometriä Limasta kaakkoon 30,2 kilometrin syvyydessä.

## Seuraukset

Kaupungeista pahiten kärsivät Pisco, Ica ja Chincha Alta Ican alueella sekä San Vicente de Cañete Liman alueella, mutta maanjäristys havaittiin myös muissa kaupungeissa, kuten Pucallpassa, Iquitosissa, Contamanassa, Trujillossa, Cajamarcassa sekä pääkaupungissa Limassa, jossa järistys rikkoi ikkunoita.

Ainakin 447 ihmistä kuoli ja 1&nbsp;003 loukkaantui.

Seuraavana päivänä sattui yli 300 jälkijäristystä. Neljä niistä oli voimakkuudeltaan yli 4,0 Richterin asteikolla. Voimakkain jälkijäristys oli Perun geofysiikan laitoksen mukaan voimakkuudeltaan 5,5 Richterin asteikolla, ja se kesti 10 sekuntia.

Limassa on ollut elokuun 2007 jälkeenkin useita jälkijäristyksiä. 6. joulukuuta 2007 illalla oli järistys, jonka voimakkuus oli 6 Richterin asteikolla. Järistys tuntui lattioissa ja ikkunat helisivät.

## Kuvia

Tiedosto:40 - Tremblement de terre - Août 2007.JPG|Järistyksen aiheuttamia tuhoja.
Tiedosto:Soldier in Pisco after Earthquake.jpg|Sotilas Piscossa järistyksen jälkeen.
Tiedosto:Aid after earthquake in Peru.jpg|Avustustarvikkeita puretaan kuljetuskoneesta Limassa.


## Lähteet

## Aiheesta muualla
*Helsingin Sanomat – Perun maanjäristyksissä kuollut satoja
*Yleisradio – Perun järistyksen uhriluku kasvaa
Kaapista ulos tuleminen

**Kaapista ulos tuleminen** tarkoittaa sitä, että seksuaali- tai sukupuolivähemmistöön kuuluva henkilö kertoo seksuaalisesta suuntautumisestaan tai sukupuoli-identiteetistään jollekulle henkilölle tai julkisesti. 

Kaappi on metafora tilalle, jossa henkilö elää piilossa seksuaalisuutensa tai sukupuolensa kanssa. Kaapista ulos tulo on psykologisesti vapauttava kokemus, joka edesauttaa henkistä hyvinvointia sekä itsensä toteuttamista. Seksuaali- tai/ja sukupuolivähemmistöön avoimesti kuulumisen vastakohdaksi kutsutaan kaapissa olemista.

Vuonna 2015 aloitettiin Sinuiksi-hanke, jonka tarkoituksena oli helpottaa kaapista ulos tulemista etenkin nuorten keskuudessa.

## Lähteet

## Kirjallisuutta
*
Joacim Cans

**Joacim Cans** (s. 19. helmikuuta 1970 Mora, Ruotsi) on ruotsalainen laulaja power metal -yhtye HammerFallissa. Lisäksi hänellä on oma sooloprojekti Cans. Hän on laulanut myös yhtyeissä Warlord ja Highlander (nykyinen Lost Horizon).

## Diskografia
### HammerFall
#### Albumit

* *[[Glory to the Brave]]* (1997)
* *[[Legacy of Kings]]* (1998)
* *[[Renegade (Hammerfallin albumi)|Renegade]]* (2000)
* *[[Crimson Thunder]]* (2002)
* *[[One Crimson Night]]* (2003)
* *[[Chapter V: Unbent, Unbowed, Unbroken]]* (2005)

* *[[Threshold (albumi)|Threshold]]* (2006)
* *[[Steel Meets Steel – Ten Years of Glory]]* (2007)
* *[[Masterpieces]]* (2008)
* *[[No Sacrifice, No Victory]]* (2009)
* *[[Infected]]* (2011)
* *[[(r)Evolution]]* (2014)

#### Singlet
* *Glory to the Brave* (1997)
* *Heeding the Call* (1998)
* *I Want Out* (1999)
* *Renegade* (2000)
* *Always Will Be* (2000)
* *Hearts on Fire* (2002)
* *Blood Bound* (2005)
* *Natural High* (2005)
* *Last Man Standing* (2007)

### Cans
* *[[Beyond the Gates (albumi)|Beyond the Gates]]* (2004)

## Kokoonpano
Sooloprojekti Cansin jäsenet:
* Joacim Cans – laulu
* Mike Chlasciak – kitara
* Stefan Elmgren – kitara, koskettimet
* Mat Sinner – basso, taustalaulu
* Mark Zonder – rummut
* Daniele Soravia – koskettimet

## Aiheesta muualla
* Joacim Cansin virallinen sivusto 
* HammerFallin virallinen sivusto
Itävallan Grand Prix 2003

**Itävallan Grand Prix 2003** oli Formula 1 -sarjan osakilpailu, joka ajettiin 18. toukokuuta 2003 A1-Ringilla Itävallassa. Kilpailun voitti Michael Schumacher, jolle voitto oli kauden kolmas. Kimi Räikkönen oli jälleen toinen ja Rubens Barrichello kolmas.

Kilpailu oli pitkään viimeisin Itävallassa kilpailtu F1-kilpailu, kunnes vuonna 2014 radalla kilpailtiin jälleen Formula 1 -luokassa.

## Aika-ajot

## Kilpailu

*****Lähtö uusittiin kahdesti, minkä takia kilpailun kokonaiskierrosmäärää vähennettiin kahdella kierroksella.  ******Mark Webber ja Fernando Alonso lähtivät kilpailuun varikkosuoralta.

### Johtokierrokset

## Muuta

*Honda-moottorit saavuttivat 1 300 MM-pisteen rajan.
*McLaren-talli saavutti 2800 MM-pisteen rajan.

## Lähteet

## Aiheesta muualla
*Kuvia kilpailusta
Hanne Staff

**Hanne Staff** (s. 3. helmikuuta 1972 Nittedal) on norjalainen suunnistaja.

Hanne Staff on voittanut suunnistuksen MM-kisoissa 12 mitalia. Ensimmäisen henkilökohtaisen maailmanmestaruutensa Staff voitti normaalimatkalla Grimstadissa 1997. Samoissa kisoissa hän sai lyhyellä matkalla pronssia. Kilpailun kuuluttaja informoi loppuviitoituksella olevaa Staffia mitalisuoritukseen vaadittavan ajan kulumisesta, minkä katsottiin auttaneen norjalaista sveitsiläisen Marie-Luce Romanensin pudottamisessa neljänneksi. Kuuluttajan puolueellisuuden vuoksi myös Romanensille annettiin pronssimitali.

Keskimatkan maailmanmestaruuden Staff voitti Tampereella 2001 ja Västeråsissa 2004 sekä viestin maailmanmestaruuden Invernessissa 1999.

Ensimmäisissä MM-kisoissaan West Pointissa 1993 Staff sai alun perin viestissä hopeaa, mutta Torunn Fosslin kärähdettyä doping-testissä Norjan joukkue hylättiin.

36 vuoden tauon jälkeen vuonna 2000 jatketuissa EM-kisoissa Staff voitti neljä kulta- ja kaksi hopeamitalia. Maailmancupin kokonaiskilpailun hän voitti 1998 ja 2000 sekä puistosuunnistuksen maailmancupin kokonaiskilpailun 1998 ja 2002. Sekä Venlojen viestin että Tiomila-viestin hän voitti kahdesti Bækkelagets SK -seuran edustajana.

Staffin puoliso Bjørnar Valstad on suunnistuksen moninkertainen maailmanmestari.

## Saavutukset
### MM-kisoissa

* Detmoldissa 1995
** Kuudes viestissä
** Seitsemäs lyhyellä matkalla
* Grimstadissa 1997
** Kultaa normaalimatkalla
** Hopeaa viestissä
** Pronssia lyhyellä matkalla
* Invernessissa 1999
** Kultaa viestissä
** Hopeaa normaalimatkalla
* Tampereella 2001
** Kultaa keskimatkalla
** Pronssia viestissä
** Kuudes pitkällä matkalla
** Seitsemäs sprintissä
* Rapperswilissa 2003
** Hopeaa keskimatkalla
** Pronssia viestissä
** Seitsemäs pitkällä matkalla
* Västeråsissa 2004
** Kultaa keskimatkalla
** Hopeaa pitkällä matkalla
** Pronssia viestissä

### EM-kisoissa

* Truskavetsissa 2000
** Kultaa normaalimatkalla
** Kultaa viestissä
* Sümegissä 2002
** Kultaa viestissä
** Hopeaa pitkällä matkalla
* Roskildessa 2004
** Kultaa keskimatkalla
** Hopeaa viestissä
** Kuudes pitkällä matkalla

### PM-kisoissa

* Kultaa lyhyellä matkalla 1999
* Kultaa normaalimatkalla 2001 ja 2003
* Kultaa viestissä 2001

### Muita saavutuksia

* Maailmancupin kokonaiskilpailun voitto 1998 ja 2000
* Puistosuunnistuksen maailmancupin kokonaiskilpailun voitto 1998 ja 2002
* Venlojen viestin voitto 1996 ja 1997 (Bækkelagets SK)
* Tiomila-viestin voitto 1997 ja 1998 (Bækkelagets SK)

## Lähteet
Port Nelson

**Port Nelson** oli lyhytaikainen asutuskeskus Nelsonjoen suistossa Hudsoninlahden rannalla Manitobassa Kanadassa. Suurimmillaan Port Nelsonin asukasluku nousi tuhanteen henkeen. Nykyisin  se on aavekaupunki.

1900-luvun alussa Kanadan hallitus päätti tarvitsevansa suuren sataman Hudsoninlahdelle, että viljan laivaus keskisestä Kanadasta maailmalle helpottuisi. Vuonna 1912 Port Nelson valittiin Hudson Bay Railwayn pohjoiseksi päätepisteeksi Churchillin sijaan. Rautatien rakentaminen oli aloitettu The Pas'ta vuonna 1910.

Talvella 1912–13 Port Nelsonin alueella suoritettiin tutkimukset. Laivalaiturin ja muiden rakennusten rakennustyöt aloitettiin keväällä. Projekti joutui kuitenkin vaikeuksiin heti alusta alkaen. Materiaalipula, työvoimakiistat, myrskyt, tulipalot ja vesiliikenneonnettomuudet johtivat laajamittaisiin myöhästymisiin. Toisena suurena takaiskuna huomattiin, että laivalaituri jouduttaisiin rakentamaan kokonaan uudelleen eri paikkaan, koska Nelsonjoen virtauksen kuljettama maa-aines täytti laiturin molemmat puolet nopeasti. Sataman paikka siirrettiinkin keinotekoiselle saarelle keskemmäs jokea, ja se liitettiin mannermaahan seitsemäntoistajänteisellä ristikkosillalla. Sillan toimitti montréalilainen Dominion Bridge Company.

Kun Kanada joutui mukaan ensimmäiseen maailmansotaan, työmaata kohtasi yhä pahempi materiaali- ja työvoimapula. Samalla myös poliittinen ja taloudellinen kiinnostus koko Hudsoninlahden satamaprojektia kohtaan katosi lähes kokonaan. Projektia kuitenkin jatkettiin vielä muutaman vuoden ajan, kunnes vuonna 1918 kaikki työt lopetettiin ja työmaa hylättiin. Projektia kritisoitiin voimakkaasti eräiden poliitikkojen ja jopa työnjohtajan taholta. Media kutsui koko työmaata jättiläismäiseksi haaskaukseksi.

Rautatielinjaa ei koskaan rakennettu Port Nelsoniin saakka. Kiskot lepäsivät hylättyinä vuoteen 1927 saakka, kunnes Churchill valittiin uuden sataman sijoituspaikaksi, ja rautatie valmistui vuonna 1929.

## Lähteet
*Manitoba Historical Society - Port Nelson
Sippar

**Sippar**, nykyinen *Tell Abu Habbah* oli muinaisen
Kaksoisvirtainmaan Sumerin pohjoinen kaupunki.
Se sijaitsi 60 km Babylonista pohjoiseen Eufratin itärannalla nykyisen Bagdadin maakunnan alueella Irakissa. Kaupungin sumerilainen nimitys oli *Zimbir*, lintukaupunki. Kaupunki jakautui kahteen osaan, auringonjumalan ja Anunit-jumalan palvojien alueisiin. Raamatussa se tunnetaan nimellä *Sefarvaim*. Jotkut tutkijat ovat arvelleet, että tämä kaupunki olisi ollut Akkadin pääkaupunki Agade eli Akkad.
Larsa

**Larsa**, nykyinen *Tell as-Senkereh*, ehkä Raamatun Ellasar oli muinainen kaupunki Mesopotamian eteläosissa, nykyisessä Dhi Qarin maakunnassa Irakissa. Tämä muinaisen Sumerin eteläosan kaupunki oli merkittävä poliittinen keskus Uus-Sumerin luhistuttua joskus 2000 eaa. Larsa mainitaan jo varhaisdynastisen Ur-Gurin aikoina 2800–2700 eaa. ja oli Uus-Sumerin aikoina osa Lagashin provinssia.

Larsa itsenäistyi, kun Isinin amorilainen kuvernööri Gungunum julisti kaupungin irronneeksi Lagašista. Gungunum valtasi myös Urin, joka oli merkittävä Persianlahden kaupan keskus. Gungunumin kapinan väitetään johtuneen muun muassa siitä, että isiinin johto olisi sallinut kastelukanavien rämettyä. Larsa oli Isinin kilpailija Isin-Larsa-kaudella Sumerin hajottua, ja valtasi ajan kuluessa Isiniltä alaa. Gungunumin seuraajat Abisare ja Sumu-el pyrkivät valtaamaan Isiniltä kastelukanavien hallinnan.

Larsasta tuli merkittävä mahti viimeistään Warad-Sinin ja varsinkin hänen seuraajansa Rim-Sinin aikoina 1822–1763 eaa, jolloin kaupunki hallitsi 15 muuta kaupunkia, muttei ehtinyt kasvaa suurvallaksi, koska nousevan mahdin Babylonian kuningas Hammurabi kukisti lopulta liittolaisensa Larsan kuninkaan.

## Larsan kuninkaat
Larsan kuninkaat lyhyemmän kronologian mukaan. Katso myös Isin-Larsa-kausi

## Aiheesta muualla
Sininaamamesikko

**Sininaamamesikko** (*Entomyzon cyanotis*) on mesikoihin kuuluva varpuslintu. Lajin nimesi John Latham 1802.

## Koko ja ulkonäkö
Linnun pituus on 26–32&nbsp;cm ja paino noin 105&nbsp;g, eli se on suunnilleen räkättirastaan kokoinen. Höyhenpuku on selkäpuolelta oliivinruskea ja alapuolelta valkoinen. Rinnassa on tumma pystyjuova. Niska ja päälaki ovat mustat ja naama sininen. Nokka on tukeva ja hieman kärjestään alaspäin taipunut. Sukupuolet ovat samannäköisiä. Nuori lintu muistuttaa vanhaa, mutta sen naama on kellanvihreä.

Lintu on äänekäs ja aloittaa laulunsa jo puoli tuntia ennen auringonnousua. Se liikkuu usein pienissä parvissa ja käyttäytyy kiukkuisesti muita eläimiä ja ihmistä kohtaan.

Sininaamamesikko on sukunsa ainoa laji. Lajista tunnetaan 3 alalajia: *E. c. cyanotis*, *E. c. albipennis* ja *E. c. griseigularis*.

## Esiintyminen
Sininaamamesikko elää Australian pohjois- (*E. c. albipennis*) ja itäosissa (*E. c. cyanotis*) sekä Uuden-Guinean lounaisosissa (*E. c. griseigularis*). Lajin kanta on elinvoimainen. Eteläiset populaatiot ovat osittain muuttolintuja.

## Elinympäristö
Avoimet ja harvat metsät, etenkin eukalyptusmetsiköt, sekä myös puutarhat, puistot ja viljeysmaiden reunaosat.

## Lisääntyminen
Maljamainen suurehko pesä on tehty puunkuoresta puun oksanhaaraan. Tavallisimmin laji kuitenkin käyttää muiden lintujen vanhoja pesiä. Useampi pari, tai parin poikaset edellisistä pesinnöistä, voi pesiä yhdessä siten, että ne vuorottelevat hautomisessa ja poikasten hoidossa. Munia on tavallisesti 2, joskus 3. Pesii usein kaksi kertaa heinä-tammikuussa. Variskäki on tavallinen sininaamamesikon pesäloinen.

## Ravinto
Laji on tunnettu banaaniviljelmien tuholainen, joka syö kypsiä banaaneja. Syö kuitenkin enimmäkseen hyönteisiä ja muita pieniä selkärangattomia sekä mettä ja muita hedelmiä. Ruokaillessaan liittyy pieniksi muutaman yksilön parviksi, jotka usein ajavat muut linnut pois alueelta.

## Lähteet
* Perrins, Christopher M. (päätoim.) 1992: Otavan lintutieto – Maailman linnut. Otava. Italia. 
* Harrison, Colin & Greensmith, Alan 2002: Koko maailman linnut. – WSOY. Helsinki. 
* Takapihan linnut

### Viitteet
Saksan valtakunnan siviilihallinto toisen maailmansodan aikana

**Saksan valtakunnan siviilihallinto toisen maailmansodan aikana** ja myös sitä ennen 1934 tehdyn valtiosääntöuudistuksen perusteella pohjautui valtakunnanpiireihin (saksaksi *Reichsgau* erotukseksi Saksan kansallissosialistisen työväenpuolueen piireistä, saksaksi *Gau*).

Itävalta liitettiin Saksaan vuonna 1938. Siitä ei tullut autonomista valtiollista muodostelmaa, vaan se liitettiin alueittain suoraan Saksan valtakuntaan.

Tšekkoslovakian tultua purkautuneeksi se jakautui kolmeen osaan: Sudeettien valtakunnanpiiriin, joka saksankielisenä ja saksalaismielisenä alueensa liitettiin Saksan valtakuntaan. Slovakia julistautui itsenäiseksi ja jäljelle jääneistä entisen Tšekkoslovakian alueista muodostettiin Böömin ja Määrin protektoraatti.

Tämän jälkeen valtakunnanpiirit olivat: 
*Ala-Itävalta
*Ala-Sleesia
*Baden
*Brandenburginmaa
*Danzig-Länsi-Preussi
*Düsseldorf
*Essen
*Etelä-Hannover-Braunschweig
*Etelä-Westfalen
*Frankfurt
*Halle-Merseburg
*Hampuri
*Hessen
*Hessen-Nasau
*Itä-Baijeri
*Itä-Hannover
*Itä-Preussi
*Kärnten
*Köln-Aachen
*Mecklenburg
*Meinfranko
*Moselland
*Pohjois-Westfalen
*Pommeri
*Saksi
*Saksi-Anhalt
*Salzburg
*Schleswig-Holstein
*Steiermark
*Sudeetit
*Suur-Berliini
*Svaabia
*Thuringen
*Tiroli-Vorarlberg
*Wartheland
*Weser-Ems
*Westmark
*Wien
*Württemberg-Hohenzollern
*Ylä-Baijeri
*Ylä-Itävalta
*Ylä-Sleesia

## Puola 1939
Saksan valloitettua Puolan osa Puolan saksalaisalueista ja Danzigin vapaakaupunki liitettiin kolmeen valtakunnanpiiriin. Osan vei 17. syyskuuta 1939 aloittamallaan valtauksella Neuvostoliitto, joka sulautti osat ilman kansallista autonomista muodostelmaa Ukrainan sosialistiseen neuvostotasavaltaan. Lopuista Puolan alueista muodostettiin Puolan kenraalikuvernementti.
Engelbrektskyrkan

**Engelbrektskyrkan** () on kirkkorakennus Tukholman Östermalmin kaupunginosassa.

Kirkon suunnitteli arkkitehti Lars Israel Wahlman vuonna 1906 järjestetyn kilpailun pohjalta. Kirkko rakennettiin 1909–1914. Tiilestä ja graniitista rakennettu rakennus edustaa jugendia ja kansallisromanttista tyyliä. Kirkkoon mahtuu noin 1&nbsp;000 ihmistä. Sen urut ovat peräisin vuodelta 1964.

Wahlman suunnitteli myös vuonna 1911 valmistuneen seurakuntatalon.

## Lähteet

## Aiheesta muualla

* Viralliset sivut 
* Bebyggelseregistret
Tanskan valtakunnankomissariaatti

**Tanskan valtakunnankomissariaatti** oli Saksan valloitettujen alueiden hallintoon kuuluva alue, joka käsitti Tanskan kuningaskunnan vuodesta 1943 vuoteen 1945. Tanska oli 9. huhtikuuta 1940 jouduttuaan Saksan hyökkäyksen kohteeksi säilyttänyt tavanomaisen hallinnon.

Päinvastoin kuin Norjassa, jossa hallitus aloitti brittiläisten ja puolalaisten kanssa sinnikkään puolustustaistelun liikekannallepanoon liittyvien epäröintien jälkeen, ja missä kuningas oli lähtenyt Isoon-Britanniaan muodostaen pakolaishallituksen, Tanskassa kuningas säilyi valtionpäämiehenä ja maassa oli tanskalainen hallitus vuoteen 1943 saakka, jolloin saksalaiset muutamien terrori-iskujen ja yleislakon vuoksi olivat päättäneet ottaa Tanskan tiukempaan hallintaansa.

Ennen Werner Bestin nimittämistä Tanskan valtakunnankomissaariksi Saksa hoiti muodollisesti asiansa Tanskaan protektoraattina, toisin sanoen Tanskan korkea-arvoisin saksalaisvirkamies oli Valtakunnan täysivaltainen lähettiläs (), joka oli hyväksyttänyt akkreditaationsa Tanskan kuningas Kristianilla. Ensimmäinen heistä oli Cecil von Renthe-Fink ja toinen Werner Best, josta tuli Tanskan valtakunnankomissaari.

## Katso myös
* Tanskan miehitys
Belgian ja Pohjois-Ranskan valtakunnankomissariaatti

**Belgian ja Pohjois-Ranskan valtakunnankomissariaatti** oli toisen maailmansodan aikainen Saksan valloitettujen alueiden siviilihallintoon kuuluva osa, joka sai Alankomaiden tapaisen hallinnollisen aseman vasta Normandian maihinnousun jälkeen. Tätä ennen – päinvastoin kuin Alankomaat – oli Belgia ja Pohjois-Ranska ollut Wehrmachtin sotilashallintoon kuuluvaa aluetta.

Belgian ja Pohjois-Ranskan saksalaiseksi valtakunnankomissaariksi tuli Kölnin Gauleiter Josef Grohé. Kansalliseksi hallinnoksi Belgian ja Pohjois-Ranskan valtakunnankomissariaattiin nimitettiin flaamilais-vallonialainen valtuuskunta () 18. heinäkuuta 1944. Sen johdossa olivat Jef van de Wiele ja Léon Degrelle. 

## Lähteet
* 

### Viitteet
Isin

**Isin** oli muinainen kaupunki Kaksoisvirtainmaassa, nykyisessä Qadisiyyan maakunnassa Irakissa.
Se oli merkittävä mahti Uus-Sumerin luhistuttua.
Kun elamilaiset hyökkäsivät Sumeriin, virkamies Ishbi-Erra nousi siellä valtaan perustaen vuoteen 1730 eaa. (lyhyen kronologian mukaan) jatkuneen Isinin dynastian.
Hän yritti joiltain osin jäljitellä Urin kolmannen dynastian kulttuuria. Ishbi-Erra löi Uriin hyökänneet elamilaiset. Tämän jälkeen Isinin dynastia kukoisti 100 vuotta. Rakennettiin suuria temppeleitä. Kauppa Persianlahdella jatkui Isinin dynastian vallitessa maata. Veden puute oli suuri ongelma Isinissä. Isinin kilpailija Larsa valtasi merenrantakaupunki Urin, myöhemmin pyhän kaupungin Nippurin ja saartoi lopulta Isinin kastelukanavat. Noin 1860 vallananastaja Enlil-bani kaappasi vallan, ja Isinin yli 150 vuotta kestänyt dynastia sammui.

## Katso myös

*Isin-Larsa -kausi
Joe Satriani (EP)

**Joe Satriani** on kitaristi Joe Satrianin EP-levy vuodelta 1984. Se on Satrianin ensimmäinen julkaisu sooloartistina ja soitettu kokonaan kitaralla.

EP äänitettiin Satrianin toimiessa kitaransoiton opettajana Berkeleyssä Kaliforniassa. Hän julkaisi EP:n rajoitettuna painoksena omalla Rubina-levymerkillään, jonka hän nimesi vaimonsa mukaan. EP:n ilmestymisen jälkeen Satriani maksoi studiolle ennakkoon noin 4&nbsp;000 dollaria ja päätti tuottaa kokonaisen albumin, johon sisältyisivät myös rummut ja basso. Albumin nauhoituksen aikana hän solmi sopimuksen Relativity Recordsin kanssa, joka julkaisi hänen ensimmäisen täyspitkän albuminsa *[[Not of This Earth]]* vuonna 1986.

EP:n kappaleet 2–5 julkaistiin uudestaan muita harvinaisuuksia ja liveäänityksiä kokoavalla *[[Time Machine (Joe Satrianin albumi)|Time Machine]]* -albumilla vuonna 1993.

## Kappaleluettelo

# 
# 
# 
# 
# 

## Lähteet
Rafael Moneo

**José Rafael Moneo Vallés** (s. 9. toukokuuta 1937, Tudela) on espanjalainen arkkitehti. Hän valmistui *Escuela Técnica Superior de Arquitectura de Madridista* vuonna 1961.

Moneo on yksi kansainvälisesti tunnetuimmista espanjalaisista arkkitehdeista. Hänelle on myönnetty muun muassa seuraavat palkinnot: vuonna 1993 Rolf Schockin palkinto, vuonna 1996 Pritzker-palkinto, vuonna 2001 Mies van der Rohe -palkinto ja vuonna 2015 Espanjan valtion Premio Nacional de Arquitectura de España. Vuonna 2017 hänelle myönnettiin Praemium Imperiale. 

Moneon tunnetuimpiin töihin kuuluvat Roomalaisen taiteen kansallismuseo Méridassa, Atochan rautatieaseman laajennus Madridissa, auditorio- ja kongressikeskus Kursaal San Sebastiánissa, Museo del Pradon laajennusosa Madridissa sekä Cathedral of Our Lady of the Angels Los Angelesissa.

Rafael Moneo ja Enrique de Teresa vastasivat Tieteen museon (Museo de la Ciencia) suunnittelusta Valladolidiin yhdessä Francisco Romeron ja Juan José Echevarrían kanssa.
## Kuvia

Museo Nacional de Arte Romano, Mérida, España, 2017.jpg|Museo Nacional de Arte Romano, Mérida
Cathedral of Our Lady of Angels, Los Angeles.JPG|Cathedral of Our Lady of the Angels, Los Angeles
Kursaal. San Sebastián.jpg|Kongressikeskus Kursaal, San Sebastián
Ampliación del Museo del Prado (Madrid) 01.jpg|Museo del Pradon uudisosa, Madrid 
MADRID E.U.S. ESTACIÓN PUERTA DE ATOCHA - DISTRIBUIDOR - panoramio (2).jpg|Atochan aseman uudisrakennus, Madrid
Edificio prevision moneo 002.jpg| Edificio de Previsión Española, Sevilla
Logroño - Ayuntamiento 6.JPG|Logroñon kaupungintalo
Housmfa.jpg|Audrey Jones Beck Building, The Museum of Fine Arts, Houston
Museo de la ciencia valladolid2.JPG|Museo de la Ciencia, Valladolid
Barcelona - L’illa Diagonal (Avinguda Diagonal, 579-585) 1.jpg|L’illa Diagonal, Avinguda Diagonal 579-585, Barcelona


## Lähteet
*Spainisculture.com  
*pritzkerprize.com 

### Viitteet

## Aiheesta muualla
Kurajärvi (Hailuoto)

**Kurajärvi** on pieni lampi Hailuodossa Järventakustan kylän pohjoisreunalla retkeilyreitin varrella. 

Järveä kuivatettiin 1930-luvulla, mutta kuivatusuoman tukkeuduttua järven vedenpinta palautui hitaasti entiselleen. Suoritettaessa laajoja suo-ojituksia 1980–1990-lukujen vaihteessa järvi oli tarkoitus jättää luonnontilaiseksi. Laskuojan suulle rakennettu lietepato esti myös kalojen nousun kutemaan järveen. Keväällä 1991 vesi kuitenkin kulutti tien padon ohitse. Seuraavana vuonna järveen siirrettiin kaloja harrastusmielessä.

Vuonna 1993 järven pinta oli laskenut jo kymmeniä senttejä, paljastaen pohjakivikkoa joka oli ollut veden peitossa kuivinakin kesinä. Laskuojan penkkoja jouduttiin tukemaan kymmenillä kivikuormilla vuonna 1994 sortumisen estämiseksi ja poisvirtauksen hidastamiseksi. Siitä huolimatta järvi valui tyhjiin vuoden 1994 aikana, ja oli kuivana vuoden 1996 loppuun saakka.

## Lähteet

## Aiheesta muualla
* Hailuoto, Insula Rari Generis: Kurajärvi
Stephen Kunda

**Stephen Kunda** (s. 17. elokuuta 1984) on sambialainen jalkapalloilija, pelipaikaltaan puolustaja ja myös puolustava keskikenttäpelaaja. Seuratasolla hän edusti viimeksi Rovaniemen Palloseuraa. Kunda tuli Rovaniemelle talvella 2007 Chanda Mwaban, Chileshe Chibwen ja Derik Sailetin kanssa antamaan näyttöjä. Muutaman testipelin jälkeen RoPS solmi Kundan kanssa viisivuotisen sopimuksen (3+2). Kunda on pelannut aiemmin kotimaansa pääsarjassa Power Dynamoissa. Hän on tunnettu erittäin varmaotteisena ja tyylikkäänä pelaajana, joka ei tee paljoa virheitä. Kunda on pelannut myös maansa alle 23-vuotiaiden maajoukkueessa. Kauden 2007 päätyttyä RoPS jatkoi Kundan sopimusta kauteen 2012 asti. 

2. elokuuta 2008 Kunda valittiin Veikkausliigan heinäkuun tähdistöjoukkueeseen puolustajaksi. 15. marraskuuta 2008 RoPS ilmoitti Kundan liittyneen loppukaudeksi lainalle sambialaiseen Power Dynamos -joukkueeseen, myös Chanda Mwaba liittyi loppukaudeksi lainalle kitweläisseuraan.

Kaudella 2010 Kunda pelasi osan kautta puolustavana keskikenttämiehenä, kun keskuspuolustajina pelasivat Etchu Tabe ja Jarkko Lahdenmäki. Kunda ja kahdeksan muuta pelaajaa sai potkut Rovaniemen Palloseurasta keväällä 2011 vedonlyöntiskandaalin vuoksi.

## Pelaajaura
(päivitetty 16. lokakuuta 2010)

## Lähteet
Fancy

**Fancy** (s. Manfred Alois Segieth, 7. heinäkuuta 1946) on saksalainen eurodiskomusiikkia laulanut artisti, joka oli suosiossa 1980-luvun puolivälin jälkeen muutamia vuosia. 

Fancy alkoi soittaa kitaraa 12-vuotiaana. 60-luvun lopulla Fancy tutustui Jimi Hendrixiin ja Giorgio Moroderiin.

Fancy esiintyi tanssihalleissa monissa yhtyeissä laulajana, joskus myös kitaristina ja basistin. Fancy toimi muun muassa iskelmäartistina nimellä *Tess Teiges*. 70-luvulla Fancy tuotti musiikkia yhtyeelle "Claudia Field & Red Face". Fancy esiintyi varieteekoomikkona 70-luvun lopulla ja 80-luvun alussa.

Fancyn todellinen läpimurtokappale oli italotyylinen ”Slice Me Nice” vuonna 1984. Se nousi tanssilistoille myös Yhdysvalloissa Top 10:een. Myös vuonna 1985 jättimenestynyt ”Chinese Eyes” saavutti Yhdysvaltain tanssilistalla 2. sijan.

Fancyn menestyskappaleita ovat myös  "Bolero (Hold Me In Your Arms Again)”,  ”Flames of Love” ja ”Lady of Ice”. Tunnettuja ovat lisäksi  "Come Inside",  "Colder Than Ice", "Latin Fire", "Angel Eyes", ”Bride In Black”, ”C'est La Vie”, ”Running Man” ja ”My Emotional Way”.

Monet menestyskappaleista on tehty yhteistyössä manageri Anthony Monnin kanssa. Myös Bobby Orlando on tuottanut Fancyn lauluja. Fancy on tehnyt yhteistyötä monien muiden artistien kanssa, muun muassa salanimellä Tess tai RicTess. 

Fancy on toiminut myös tuottajana ja näyttelijänä. 

Fancy on ollut kiinnostunut katulapsien auttamisesta, eläintensuojelusta, astrologiasta ja esoteerisista asioista.
__NOTOC__
## Parhaiten sijoittuneet Fancyn singlet
*Slice Me Nice (1984)
*Chinese Eyes (1984)
*Get Lost Tonight (1985)
*Bolero (Hold Me in Your Arms Again) (1986)
*Lady of Ice (1987) 
*Latin Fire (1987) 
*Flames of Love (1988)

## Diskografia

### Albumit

*1985: Get Your Kicks 
*1986: Contact 
*1988: Flames of Love 
*1988: Gold 
*1988: Gold Remix 
*1989: All My loving 
*1990: Five 
*1991: Six: Deep In My Heart 
*1994: It’s Me 
*1995: Blue Planet Zikastar 
*1996: Colours of Life 
*1996: Christmas in Vegas
*1998: Hit Party 
*1998: Best of 
*1998: Blue Planet *('99er Version)*
*1999: D.I.S.C.O. 
*2000: Strip Down
*2001: Deep in My Heart* (Neuauflage von "Six")*
*2001: Fancy For Fans
*2001: Locomotion
*2003: Best of... – Die Hits Auf Deutsch
*2004: Greatest Hits
*2004: Voices from Heaven
*2008: Forever Magic
*2021 Masquerade *( Les Marionettes )*

## Lähteet

## Aiheesta muualla

* http://www.fancy-online.net/ 
* http://www.laut.de/wortlaut/artists/f/fancy/index.htm
Micro Maniacs

**Micro Maniacs on** PlayStation-peli, jossa juostaan pienillä olioilla kilpaa. Pelissä on alussa kahdeksan pelihahmoa. Pelihahmoja voi saada lisää, jos edistyy yksinpelissä. Jokaisella pelihahmolla on kaksi asetta, joita he voivat käyttää hidastaakseen muita. Pelissä on 41 erilaista kilpaympäristöä. Codemasters toimi pelin julkaisijana. 

## Pelihahmot
* V4
* Pyra
* Waldo
* Vortex
* MawMaw
* Beatbox
* Mesme
* Twister
* Dynamo
* Roach
* Toxin
* Project X

## Lähteet
Kurajärvi

**Kurajärvi** voi tarkoittaa seuraavia maantieteellisiä kohteita:

* Kurajärvi, järvi Enontekiöllä
* Kurajärvi, järvi Hailuodossa
* Kurajärvi, kuivattu järvi Kiikalassa
* Kurajärvi, kylä Norrbottenin läänissä Ruotsissa
* Kurajärvi, järvi Norrbottenin läänissä Ruotsissa.
Stefano Garzelli

**Stefano Garzelli** (s. 16. heinäkuuta 1973 Varese) on italialainen maantiepyöräilijä, joka kilpaili ammattilaisena 1997–2013. Monipuolisena ajajana tunnettu Garzelli oli hyvä niin aika-ajoissa, vuorietapeilla kuin loppukireissäkin. Hän voitti vuonna 2000 Italian ympäriajon ohitettuaan Francesco Casagranden viimeisellä aika-ajoetapilla. Vuoden 2002 Liège-Bastogne-Liègessä hän auttoi tallitoverinsa Paolo Bettinin voittoon sijoittuen itse toiseksi. Saman vuoden Italian ympäriajossa hän jäi kiinni probenecidin käytöstä. Vuonna 2003 hän palasi huipulle sijoittumalla Giro d'Italiassa toiseksi Gilberto Simonin jälkeen.

## Saavutuksia
*Italian ympäriajo:
**1997 kokonaiskilpailun yhdeksäs, etapilla 14 kolmas
**2000 kokonaiskilpailun ja etapin 18 voitto, etapilla 9 toinen, mäkikirikilpailussa sekä etapeilla 13 ja 20 kolmas
**2001 etapilla 4 kolmas
**2002 etappien 2 ja 5 voitto
**2003 kokonaiskilpailun toinen, etappien 3 ja 7 voitto, pistekilpailussa sekä etapeilla 12 ja 14 toinen, etapilla 13 kolmas
**2004 kokonaiskilpailun kuudes, etapin 19 voitto
**2005 etapilla 3 kolmas
**2007 kokonaiskilpailun 16., etappien 14 ja 16 voitto
**2009 kokonaiskilpailun seitsemäs, mäkikirikilpailun voitto, etapeilla 4 ja 17 toinen, etapeilla 12 (aika-ajo) ja 20 kolmas
**2010 etapin 16 voitto
**2011 mäkikirikilpailun voitto, etapeilla 9 ja 15 toinen
*Ranskan ympäriajo:
**2001 kokonaiskilpailun 14., etapilla 3 kolmas
**2006 etapilla 15 kolmas
*Espanjan ympäriajo:
**2004 kokonaiskilpailun 11.
*Sveitsin ympäriajo:
**1997 mäkikirikilpailun voitto
**1998 kokonais-, piste- ja yhdistelmäkilpailun sekä etappien 5 ja 6 voitto
**2000 mäkikirikilpailun ja etapin 8 voitto
**2001 etapin 7 voitto
*Tirreno-Adriatico:
**1999 kokonaiskilpailun kolmas
**2009 kokonaiskilpailun toinen
**2010 kokonais- ja pistekilpailun voitto
*Baskimaan ympäriajo:
**1999 etapin 3 voitto
**2001 etapin 5A voitto
*Tour de Romandie:
**2004 etapin 2 voitto
**2005 pistekilpailun voitto
*Giro del Trentino:
**2003 kokonaiskilpailun toinen, etapin 1 voitto
**2007 etapin 3 voitto
**2008 kokonaiskilpailun toinen, etappien 2 ja 4 voitto
*Vuelta a Aragon: 2004 kokonais- ja yhdistelmäkilpailun voitto
*Settimana Lombarda: 2000 etapin 4 voitto
*Luxemburgin ympäriajo: 2006 etapin 4 voitto
*Slovenian ympäriajo: 2007 etapin 2 voitto
*Vuelta a Murcia: 2008 kokonaiskilpailun toinen
*Milano–San Remo: 1999 neljäs, 2000 seitsemäs, 2006 seitsemäs
*Liège-Bastogne-Liège: 2002 toinen
*Lombardian ympäriajo: 2008 kahdeksas 
*Clásica de San Sebastián: 2001 kuudes, 2005 neljäs, 2006 toinen
*Rund um den Henninger Turm: 1998 kolmas, 2006 voitto
*GP Miguel Indurain: 1999 voitto
*GP Kanton Aargau: 2000 toinen
*GP Industria & Artigianato-Larciano: 2002 voitto
*Tre Valli Varesine: 2005 voitto, 2006 voitto
*Trofeo Melinda: 2006 voitto
*Settimana Ciclistica Internazionale Coppi-Bartali: 2008 kokonaiskilpailun toinen
*GP Wallonie: 2008 voitto

## Lähteet
*Stefano Garzelli Trap&ndash;Friis-tietokannassa 
*Stefano Garzelli Cycling Archives -tietokannassa 

### Viitteet

## Aiheesta muualla
*Stefano Garzellin virallinen sivusto
Pitkäkankaan koulu

**Pitkäkankaan koulu** on Oulussa Oulunsalon kaupunginosassa, Pitkäkankaan asuinalueella sijaitseva yhtenäisperuskoulu. Koulua on rakennettu vuosien 1981–1985 välillä, ja sen on suunnittelut Heikki Taskinen. Koulussa annetaan opetusta luokka-asteille 1–9. Oppilaita koulussa on noin 800. Rehtorina on toiminut Miia Viljamäki vuodesta 2022. Vuonna 2012 ala-aste ja yläaste yhdistyi.

Koulussa toimii vanhempaintoimikunta.

## Koulukeskuksen historiaa
Pitkäkankaan koulukeskus on rakennettu useassa vaiheessa. Vuonna 1983 valmistui Oulunsalon yläaste, jonka suunnitteli koulusuunnittelijana tunnettu arkkitehti Heikki Taskinen ja hänen toimistossaan suunnitteluprojektia johtanut arkkitehti Martti Karsikas. Vuonna 1985 koulua laajennettiin siipirakennuksella, johon sijoitettiin ala-aste.  Ala-asteen nimeksi tuli Pitkäkankaan koulu. Vuosina 1996─2009 koulukeskukseen tehtiin peruskorjaus sekä opetus- ja erityistilojen laajennus- ja muutostöitä, joiden suunnittelijana oli Arkkitehtitoimisto Karsikas.
Kaksikerroksinen koulu luetaan tärkeäksi osaksi Oulunsalon rakennuskantaa ja se on yksi suomalaisen arkkitehtuurin niin sanotun Oulun koulun merkkirakennuksista.

Aiemmin vain ala-asteena toimineesta Pitkäkankaan koulusta ja Oulunsalon yläasteesta muodostettiin vuonna 2012 yhtenäisperuskoulu, jonka nimeksi tuli Pitkäkankaan koulu.

## Entisiä koulun oppilaita
* Saara Aalto, artisti
* Mikael Granlund, jääkiekkoilija 
* Markus Granlund, jääkiekkoilija
* Joel Hokka, Hokka -yhtyeen jäsen, Blind Channel -yhtyeen entinen jäsen
* Toni Laaksonen, juontaja
* Ernest Lawson, näyttelijä
* Pekka Saarenheimo, jääkiekkoilija

## Lähteet

## Aiheesta muualla

* Pitkäkankaan koulun kotisivut
Västanfjärdin kirkko

**Västanfjärdin kirkko** voi viitata kahteen Västanfjärdissa sijaitsevaan kirkkoon:

* Västanfjärdin uusi kirkko
* Västanfjärdin vanha kirkko
Warren Landing

**Warren Landing** (myös *Warren's Landing*) on pieni asutuskeskus Winnipegjärven pohjoisosassa Nelsonjoen luusuassa Manitobassa Kanadassa. Asutuskeskus sijaitsee Mossy Pointin itäisimmässä kärjessä. Asutuskeskus on lähes kokonaan vesiliikenteen sekä vesitasoin hoidettavan lentoliikenteen varassa, sillä siellä ei ole lentokenttää eikä sinne ei ole kiinteää tieyhteyttä, ainoastaan talvitie Grand Rapidsin kylän suunnalta. Lähin toinen asutuskeskus on Norway House Nelsonjoen itärannalla noin 30 kilometrin päässä pohjoiseen.

Warren Landing sai nimensä vuonna 1815 Hudson's Bay Companyn työntekijän John Warrenin mukaan. Warren menehtyi Redjoen taisteluissa saamiinsa vammoihin ja haudattiin sotilaallisin kunnianosoituksin. Kylä tunnettiin myös sijaintinsa mukaan nimellä Mossy Point, siellä sijaitsi Winnipegjärven suurin kalastusasema, ja se oli useiden järvellä liikennöineiden höyryveneiden reitin pohjoisin päätepiste.

Warren Landingissä sijainnut Dominion Fish Companyn kalasatama tuhoutui lähes täydellisesti tulipalossa 9. elokuuta 1908. Palo oli saanut alkunsa laituriin kiinnitetyltä SS ''Premieriltä'', ja se tuhosi kalasataman kaikki rakennukset yhtä lukuun ottamatta.

## Lähteet
Notkeanäkinruoho

**Notkeanäkinruoho** (*Najas flexilis*) on yksivuotinen, Pohjois-Amerikassa ja Euroopassa esiintyvä makeanveden vesikasvi. Suomessa laji on erittäin harvinainen ja rauhoitettu. Notkeanäkinruoho kuuluu Euroopan unionin luontodirektiivin mukaisesti suojeltaviin lajeihin.

## Ulkonäkö ja koko
Notkeanäkinruoho on hento, 10–20&nbsp;cm korkeaksi kasvava uposlehtinen kasvi. Sen varsi haaroo voimakkaasti, parisenttiset lehdet ovat korvakkeettomat, kapeat, lankamaiset ja veltot. Kukat ovat hyvin pienet. Samassa kasvissa on sekä koiras- että naaraspuolisia kukkia. Naaraskukasta kehittyy soikea noin kolmemillinen pähkylähedelmä.

Lajia muistuttaa läheisesti samoilla kasvupaikoilla esiintyvä hentonäkinruoho (*N. tenuissima*), mutta sen lehdet ovat notkeanäkinruohoa kapeammat ja jäykemmät sekä korvakkeelliset.

## Levinneisyys
Notkeanäkinruoho on yleinen Pohjois-Amerikassa, erityisesti Suurten järvien ympäristössä ja mantereen itärannikolla. Euroopassa laji on harvinainen, mutta sitä tavataan laajalta alueelta Britteinsaarilta Keski-Eurooppaan, Pohjoismaihin ja Baltiaan. Suomesta notkeanäkinruoho tunnetaan varmasti vain puolenkymmenestä järvestä muun muassa Hollolasta, Asikkalasta, Parikkalasta, Kiteeltä ja Liperistä. Jääkauden jälkeisenä lämpökautena laji oli paljon nykyistä yleisempi ja sitä tavattiin koko Suomessa.

## Elinympäristö
Notkeanäkinruoho kasvaa vain puhtaissa, neutraalivetisissä järvissä, joissa yleensä on paljon lähteitä. Laji kasvaa 10–150&nbsp;cm:n syvyydessä, joskus jopa yli 2,5 metrissä. Kasvustot ovat useimmiten ruovikon ulkopuolella alueilla, joissa pohja on liejuista savea tai hiekkaa. Notkeanäkiruohon kasvupaikkojen suurimpia uhkia ovat veden laadun muutokset.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Uotila, Pertti: *Notkeanäkinruoho*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 196.

### Viitteet

## Kirjallisuutta
* 

## Aiheesta muualla
* Kasviatlas 2022: Notkeanäkinruohon (''Najas flexilis'') levinneisyys Suomessa.
* United States Department of Agriculture (USDA): ''Najas flexilis'' 
* ITIS: ''Najas flexilis''